### | | | | --- | --- | | | | | --- | | **Byråd** 24. april 2018 Sagsnr. 710-2018-8846 Dok.nr. 710-2018-100191 Sagsbehandler DPJBOJ | | 59.                 Regnskab 2017 - Årsberetning - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Lov om kommunernes styrelse samt bekendtgørelse om budget- og regnskabsvæsen, revision m.v. |

###

**SAGENS INDHOLD**

Byrådet skal i denne sag godkende regnskabet for 2017 og
fremsende det til kommunens revision. Job og Økonomi har udarbejdet årsberetning
2017 med tilhørende bilag. Resultatopgørelsen for 2017 fremgår af nedenstående
oversigt.

|  |  |  |  |  |
| --- | --- | --- | --- | --- |
| **Mio. kr.**  **(- = mindreudgifter / merindtægter og kasseforøgelse)** | **Vedtaget Budget 2017** | **Korrigeret Budget 2017** | **Regnskab 2017** | **Afvigelser regnskab -vedtaget budget** |
| Finansiering | -2.653,3 | -2.655,9 | -2.657,3 | -4,0 |
| Drift | 2.569,4 | 2.554,8 | 2.517,8 | -51,6 |
| Renter | 4,6 | 4,5 | 4,2 | -0,4 |
| **Ordinære poster i alt** | **-79,3** | **-96,6** | **-135,3** | **-56,0** |
| **Særlige poster** |  |  |  |  |
| Anlæg | 81,7 | 212,2 | 111,7 | 30,0 |
| Selma Thorsen – overførsler mellem årene | 18,0 | 18,0 | -21,9 | -39,9 |
| Mindreudgift – forsikrede ledige | -9,0 | Laurits Nilsson | -24,4 | -15,5 |
| Øvrige særlige poster | -20,0 | -20,0 | -20,0 | 0,0 |
| **Særlige poster i alt** | **70,7** | **192,8** | **45,3** | **-25,4** |
| **Finansposter** | **-12,1** | **-32,9** | **-20,5** | **-8,4** |
|  |  |  |  |  |
| ***Resultat ekskl. jordforsyning og ældreboliger*** | ***-20,7*** | ***63,3*** | ***-110,5*** | ***-89,8*** |
|  |  |  |  |  |
| **Jordforsyning** | **12,1** | **-10,2** | **-6,3** | **-18,4** |
| ***Resultat   skattefinansieret område*** | ***-8,6*** | ***53,1*** | ***-116,8*** | ***-108,2*** |
|  |  |  |  |  |
| **Ældreboliger** |  |  |  |  |
| Anlæg og drift | 16,4 | 19,7 | 7,3 | -9,1 |
| Lånoptagelse, afdrag m.v. | -9,1 | -9,2 | 2,9 | 12,0 |
| **Ældreboliger i alt** | **7,3** | **10,5** | **10,2** | **2,9** |
|  |  |  |  |  |
| ***Effekt på***  ***Kassebeholdningen*** | ***-1,3*** | ***63,6*** | ***-106,6*** | ***-105,3*** |

I årsberetningen forklares
forskellen mellem regnskabet og det oprindeligt vedtagne budget. Forskellen
mellem ’vedtaget budget’ og ’korrigeret budget’ er et udtryk for de ændringer i
bevillingerne, som Byrådet har vedtaget i løbet af 2017 i forbindelse med de
løbende budgetopfølgninger og ved konkrete sager.

**VURDERING**

I det oprindelige budget blev der budgetteret med et
overskud på 79,3 mio. kr. på de ordinære poster. Regnskabsresultatet viser et
overskud på 135,3 mio. kr., hvilket er 56,0 mio. kr. større end oprindeligt
budgetteret.

Det større overskud på de ordinære poster skyldes merindtægter
på finansieringssiden på 4,0 mio. kr., mindreudgifter til driften på 51,6 mio.
kr. ekskl. opsparing på områder med overførselsadgang og mindreudgifter vedr.
forsikrede ledige under særlige poster samt nettomindreudgifter til renter på
0,4 mio. kr.

Merindtægten på finansieringssiden skyldes primært, at de
statslige tilskud til udgifter til flygtninge ikke som forventet er nedsat med
4,9 mio. kr., som følge af at der er modtaget færre flygtninge end forventet.

Herudover er en forventet efterbetaling på 2,4 mio. kr. til
Favrskov Kommune som følge af forventet højere aktivitetsbestemt
medfinansiering inden for sundhedsområdet i 2016 reduceret til 1,0 mio. kr. Endelig
har der været en række mindre ændringer svarende til en samlet merindtægt på 0,5
mio. kr.

Mindreudgifterne på driften på 51,6 mio. kr. kan i hovedtræk
forklares med færre udgifter til indkomstoverførsler på 41,0 mio. kr. samt
mindreudgifter til aktivitetsbestemt medfinansiering på 13,0 mio. kr.

De færre udgifter til indkomstoverførsler skyldes væsentligst
færre udgifter til jobafklaring og ressourceforløb, integrationsydelse,
integrationsprogram og introduktionsforløb, beskæftigelsesindsatsen og
kontanthjælp.

Et mindreforbrug på 6,7 mio. kr. til jobafklaring og
ressourceforløb skyldes en lavere nettotilgang af såvel jobafklaringssager samt
borgere i ressourceforløb end forudsat ved budgetlægningen.

I 2016 modtog Favrskov Kommune færre flygtninge og
familiesammenførte til flygtninge end forventet ved budgetlægningen for 2017. Det
lavere antal flygtninge medfører mindreudgifter på 6,6 mio. kr. til
integrationsydelse i 2017.

Regnskabet viser mindreudgifter i 2017 på 4,5 mio. kr. til
integrationsprogram og introduktionsforløb. Det skyldes lavere udgifter til
danskuddannelse og øvrige tilbud til flygtninge og familiesammenførte til
flygtninge på 3,3 mio. kr., som dog modsvares delvist af en mindreindtægt fra
grundtilskud på 2,6 mio. kr. Derudover er der en merindtægt på 2,9 mio. kr.
vedr. resultattilskud og beskæftigelsesbonus som følge af, at flere flygtninge
og familiesammenførte er kommet i job eller uddannelse og har bestået
danskprøve, end det var forventet ved budgetlægningen for 2017. Endvidere er
der mindreudgifter til tolke på 0,9 mio. kr.

Mindreforbruget til beskæftigelsesindsatsen på 6,8 mio. kr.
skyldes, at der har været mindreudgifter til især dagpengemodtagere,
kontanthjælpsmodtagere, sygedagpengemodtagere og revalidender som følge af
færre ydelsesmodtagere.

Et lavere antal af kontant- og uddannelseshjælpsmodtagere
samt en lavere gennemsnitlig udgift pr. ydelsesmodtager end budgetteret
medfører, at der er mindreudgifter til kontanthjælp på 3,9 mio. kr.

Vedrørende den aktivitetsbestemte
medfinansiering på sundhedsområdet viser regnskab 2017 et mindreforbrug på 13,0
mio. kr. i forhold til oprindeligt budget. En del af forklaringen på
mindreforbruget er, at budgetlægningen for 2017 blev foretaget på grundlag af
et skøn foretaget i juni 2016, og at dette udgangspunkt har vist sig at være
for højt.

Herudover kan mindreudgifterne i 2017 primært forklares af 2
forhold. Folketinget har besluttet en række justeringer i forhold til den
kommunale medfinansiering efter vedtagelsen af budgettet for 2017. Blandt andet
kan der ikke opkræves kommunal medfinansiering flere gange i forbindelse med
samme indlæggelse inden for samme region. Samtidig er reglerne ændret, så
kommunerne ikke skal betale for genoptræning under indlæggelse. Ændringerne
medfører, at kommunernes budgetter til aktivitetsbestemt medfinansiering
reduceres med 600 mio. kr. svarende til ca. 5 mio. kr. for Favrskov Kommune.

Regnskab 2017 viser et mindreforbrug til serviceudgifter på 0,2
mio. kr. Herudover er der i det oprindelige budget under særlige poster afsat
18,0 mio. kr. til institutionernes forbrug af opsparede midler. Dette budget er
ikke anvendt. Derimod er der inden for decentraliseringsaftalerne samt på
øvrige områder med overførselsadgang mellem årene opsparet yderligere 21,9 mio.
kr. til serviceudgifter i 2017, hvilket medfører en afvigelse på 39,9 mio. kr. Det
samlede mindreforbrug til serviceudgifter er således på 40,1 mio. kr.

[adresse] fra det
oprindelige budget er beskrevet under de specifikke regnskabsbemærkninger til
hvert enkelt politikområde.

De særlige poster viser et mindreforbrug på 25,4 mio. kr.
Der er anvendt 111,7 mio. kr. til anlægsinvesteringer på det skattefinansierede
område ekskl. jordforsyningen, hvilket er et merforbrug på 30,0 mio. kr. i
forhold til det oprindelige budget. Dette skyldes væsentligst, at opførelse af
den nye hal i Hadsten og afslutning af ESCO projektet på skoleområdet er
finansieret med midler overført fra tidligere år, mens projektet med
genetablering af Rønbækhallen efter tagkollapset er finansieret med en
tillægsbevilling i 2017.

Herudover har der været færre udgifter til forsikrede ledige
på 15,5 mio. kr. Mindreforbruget skyldes, at ledigheden har været lavere end
forventet.

Resultatet vedrørende finansposterne udviser en merindtægt
på 8,4 mio. kr. Resultatet er primært sammensat af en merindtægt vedrørende
lånoptagelse på 26,3 mio. kr. og mindreindtægter på kort og langfristede poster
på 18,2 mio. kr.

Merindtægten vedrørende lånoptagelsen skyldes, at der i
henhold til regnskabsreglerne først optages lån i det efterfølgende
regnskabsår. Det betyder, at der i regnskab 2017 optages lån i henhold til
låneramme 2016, og at lånoptagelsen vedrørende 2017 først sker i 2018.

Mindreindtægten på korte og langfristede poster på 18,2 mio.
kr. skyldes primært, at budgetpuljen på 18,0 mio. kr. som er indarbejdet på
driften til håndtering af udsving i overførte over-/underskud i mellem årene,
er ”neutraliseret” af en modpost under kortfristede poster. Budgetpuljen er
således ikke finansieret af kassebeholdningen.

Der er en samlet merindtægt på netto 18,4 mio. kr. vedr.
jordforsyning. Det skyldes væsentligst, at der er solgt flere grunde end
budgetteret, samtidig med at der har været færre udgifter til byggemodning. Til
gengæld har der været flere udgifter til køb af jord end oprindeligt
budgetteret, da en del af opkøbene oprindeligt var budgetlagt i tidligere år.

Resultatopgørelsen viser, at der har været en
regnskabsmæssig forøgelse af kassebeholdningen på 106,6 mio. kr. I Budget 2017
blev der budgetteret med en forøgelse af kassebeholdningen på 1,3 mio. kr.

Kommunerne skal hvert kvartal udarbejde en
likviditetsoversigt efter ”kassekreditreglen”. ”Kassekreditreglen” siger, at
kommunens kassebeholdning (ekskl. deponerede beløb) skal være positiv målt som
et gennemsnit over de seneste 12 måneder. Opgøres kassebeholdningen som et 12
måneders gennemsnit er likviditeten reelt blevet styrket med 90,2 mio. kr. i
2017. Den gennemsnitlige kassebeholdning udgjorde således 379,0 mio. kr. ved
årets udgang. Kassebeholdningens størrelse afspejler bl.a. de forøgede
overførsler ml. årene på både drift og anlæg. Af kassebeholdningen er der
disponeret 142 mio. kr. til realisering af de overførte anlægsbeløb og 52 mio.
kr. til de overførte driftsbeløb. Herudover er de fire år i B2018-21
finansieret med et kasseforbrug på ca. 90 mio. kr. Endelig kan ca. 30 mio. kr.
henføres til kommunens ældre- og handicapboliger, mens der er reserveret ca. 22
mio. kr. til arbejdsskader.

Der forventes at ske overførsel af uforbrugte rådighedsbeløb
vedr. anlæg inklusiv jordforsyningen på i alt netto 142,4 mio. kr. fra 2017 til
2018, samt overførsel af uforbrugte budgetbeløb inden for driften på i alt
netto 51,9 mio. kr., jf. særskilte politiske sager.

**INDSTILLING**

Direktøren for Job og Økonomi indstiller til Byrådet:

1. At Årsberetning 2017 og bilagsdel
godkendes

2. At Årsberetning 2017 og bilagsdel
fremsendes til revisionen.

**BESLUTNING**

***Økonomiudvalget, 17. april 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Årsberetning 2017 | 710-2018-81418 |
| Bilagsdel 2017 | 710-2018-88635 |